CELEX: 62011TN0572
Language: sl
Date: 2011-11-04 00:00:00
Title: Zadeva T-572/11: Tožba, vložena 4. novembra 2011 – Hassan proti Svetu

28.1.2012   
            
            
               SL
            
            
               Uradni list Evropske unije
            
            
               C 25/54
            
         
      Tožba, vložena 4. novembra 2011 – Hassan proti Svetu
      (Zadeva T-572/11)
      (2012/C 25/106)
      Jezik postopka: francoščina
      
         Stranki
      
      
         Tožeča stranka: Samir Hassan (Damas, Sirija) (zastopnika: E. Morgan de Rivery in E. Lagathu, odvetnika)
      
         Tožena stranka: Svet Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  na podlagi člena 263 Pogodbe o delovanju Evropske unije (PDEU) razglasi za nična:
                  
                              —
                           
                           
                              Izvedbeni sklep Sveta 2011/515/SZVP z dne 23. avgusta 2011 o izvajanju Sklepa 2011/273/SZVP o omejevalnih ukrepih proti Siriji v delu, v katerem je Samir Hassan dodan na seznam iz priloge k Sklepu Sveta 2011/273/SZVP z dne 9. maja 2011 o omejevalnih ukrepih proti Siriji;
                           
                        
                              —
                           
                           
                              Izvedbeno uredbo Sveta (EU) št. 843/2011 z dne 23. avgusta 2011 o izvajanju Uredbe (EU) št. 442/2011 o omejevalnih ukrepih glede na razmere v Siriji v delu, v katerem je Samir Hassan dodan na seznam iz Priloge II k Uredbi Sveta (EU) št. 442/2011 z dne 9. maja 2011 o omejevalnih ukrepih glede na razmere v Siriji;
                           
                        
            
                  —
               
               
                  na podlagi člena 268 in 340 PDEU odredi povračilo škode, ki je S. Hassanu nastala zaradi sprejetja zgoraj navedenih omejevalnih ukrepov proti njemu, in na tej podlagi:
                  
                              —
                           
                           
                              ugotovi, da je Svet Evropske unije nepogodbeno odgovoren za nastalo in bodočo premoženjsko škodo in nepremoženjsko škodo;
                           
                        
                              —
                           
                           
                              S. Hassanu prisodi mesečni znesek 250 000 EUR od 1. septembra 2011 za povrnitev nastale premoženjske škode;
                           
                        
                              —
                           
                           
                              S. Hassanu prisodi simboličen en (1) EUR za nastalo nepremoženjsko škodo, in
                           
                        
                              —
                           
                           
                              Svetu Evropske unije naloži povračilo bodoče premoženjske škode;
                           
                        
            
                  —
               
               
                  Svetu Evropske unije vsekakor naloži plačilo vseh stroškov.
               
            
         Tožbeni razlogi in bistvene trditve
      
      V utemeljitev tožbe tožeča stranka navaja sedem tožbenih razlogov.
      
                  1.
               
               
                  Prvi tožbeni razlog se nanaša na očitno napako Sveta pri presoji dejstev, in na posledično napačno uporabo prava.
               
            
                  2.
               
               
                  Drugi tožbeni razlog se nanaša na kršitev obveznosti obrazložitve, pravice do izjave in pravice do učinkovitega sodnega varstva.
               
            
                  3.
               
               
                  Tretji tožbeni razlog se nanaša na kršitev lastninske pravice in načela sorazmernosti.
               
            
                  4.
               
               
                  Četrti tožbeni razlog se nanaša na kršitev domneve nedolžnosti za tožečo stranko.
               
            
                  5.
               
               
                  Peti tožbeni razlog se nanaša na to, da je Svet kršil lastne smernice za izvajanje in ocenjevanje omejevalnih ukrepov v okviru skupne zunanje in varnostne politike.
               
            
                  6.
               
               
                  Šesti tožbeni razlog se nanaša na to, da je Svet zlorabil svoja pooblastila.
               
            
                  7.
               
               
                  Sedmi tožbeni razlog se nanaša na povračilo škode, povzročene z nezakonitimi ukrepi, ki jih je sprejel Svet.